## Izmjene i dopune Kolektivnog ugovora Hrvatske lutrije d.o.o.

### NN 28/2006 (13.3.2006.), Izmjene i dopune Kolektivnog ugovora Hrvatske lutrije d.o.o.

# KOLEKTIVNI UGOVORI

**669**

HRVATSKA LUTRIJA d.o.o., Zagreb, Ulica grada
Vukovara 71, zastupana po direktorici Vesni Bakran (u
daljnjem tekstu: Poslodavac), s jedne strane

i

SINDIKAT TRGOVINE HRVATSKE, zastupan po
predsjednici Ani Knežević i

REPUBLIČKI SINDIKAT RADNIKA HRVATSKE (pravni
slijed­nik Republičkog sindikata radnika hrvatske
pošte i telekomunikacija), zastupan po predsjedniku Jadranku Veharu

(u daljnjem tekstu Sindikati), s druge strane

zaključili su dana 13. 2. 2006. god.

## IZMJENE I DOPUNE

### KOLEKTIVNOG UGOVORA

Članak 1.

U Kolektivnom ugovoru zaključenim dana 11. 5.
2004. god. i njegovim Izmjenama i dopunama od 27. 9. 2004. god. (u daljnjem
tekstu: Kolektivni ugovor) članak 21. mijenja se i glasi:

Ako potreba posla, organizacija rada i druge
izvanredne okolnosti zahtijevaju, radnik je dužan na osnovi usmenog ili pisanog
naloga Poslodavca obavljati i druge poslove istog stupnja stručne spreme koji
bitno ne odstupaju od poslova za koje je zaključio ugovor o radu.

Iznimno, radnik može pod uvjetima iz stavka 1.
ovog članka raditi na drugim poslovima dulje od 30 dana, na temelju pisanog
naloga Poslodavca uz istovremenu obavijest Radničkom vijeću.

U slučajevima iz prethodnih stavaka ovog članka,
radnik ima pravo na plaću koja je za njega povoljnija.

Članak 2.

U članku 34. stavku 3. točka a) mijenja se te
sada glasi:

a) na osnovi dužine radnog staža radniku pripada
sljedeći broj radnih dana godišnjeg odmora:

–
od navršene 1 do navršenih 5 godinaradnog
staža        1 radni dan

–
od navršenih 6 do navršenih 10 godinaradnog
staža     2 radna dana

–
od navršenih 11 do navršenih 15 godinaradnog
staža   3 radna dana

–
od navršenih 16 do navršenih 20 godinaradnog
staža   4 radna dana

–
od navršenih 21 do navršenih 25 godinaradnog
staža   6 radnih dana

–
od navršenih 26 do navršenih 30 godinaradnog
staža   8 radnih dana

–
od navršenih 31 do navršenih 35 godinaradnog
staža   10 radnih dana

–
preko navršenih 36 godina radnog
staža                        12 radnih dana

U članku 34. stavku 3. pod točkom e) alineji 2.
treba dodati riječi »do završetka redovitog školovanja«, te sada glasi:

– samohranom roditelju do završetka redovitog
školovanja      2 radna dana.

Članak 3.

U članku 35. stavku 1. točka 3. se mijenja te
sada glasi:

\* smrti člana uže obitelji (supružnika, srodnika
po krvi u pravoj liniji i njihovih supružnika, brata i sestre, pastorčadi i
posvojenog djeteta, djeteta bez roditelja uzetog na uzdržavanje, očuha i
maćehe, posvojitelja ili osobe koju je radnik po
zakonu dužan uzdržavati ili osobe s kojom radnik živi u izvanbračnoj zajednici)

– 3 dana

(iznimno radnici koji zbog smrtnog slučaja
moraju putovati u neko udaljeno ili teško dostupno mjesto imaju pravo na 2
dodatna radna dana plaćenog dopusta),

a iza točke 3. dodaje se nova točka koja glasi:

\* smrt člana šire obitelji (krvni srodnici do
trećeg koljena i tazbinski srodnici do drugog koljena)

– 1 dan

(iznimno radnici koji zbog smrtnog slučaja
moraju putovati u neko udaljeno ili teško dostupno mjesto imaju pravo na 1
dodatni radni dan plaćenog dopusta).

Članak 4.

U članku 42. stavku 1. iza riječi »života«
dodaje se zarez i »iskazanih indeksom potrošačkih cijena«.

Članak 5.

U članku 43. stavku 5. dodaje se sljedeća
rečenica:

Sindikati su dužni očitovati se o prijedlogu
Poslodavca u roku od 8 dana.

Članak 6.

Članak 50. Kolektivnog ugovora se briše.

Članak 7.

U članku 58. stavku 1. točka 2. mijenja se i
glasi:

\* u slučaju smrti roditelja, djece i
supružnika    3.000,00 kuna.

Članak 8.

U članku 58.a stavak 2. mijenja se i glasi:

Samohranim roditeljima isplaćuje se novčana
pomoć za školo­vanje djece jednom godišnje, a
najkasnije do 1. rujna u tekućoj godini, i to:

Ostali dio teksta ovog stavka ostaje
nepromijenjen.

Članak 9.

U članku 66. stavku 3. umjesto riječi »padom«
treba pisati »prepadom«.

Članak 10.

Članak 71. Kolektivnog ugovora se briše.

Članak 11.

Sve ostale odredbe Kolektivnog ugovora od 11. 5.
2004. god. i njegovih Izmjena i dopuna od 27. 9. 2004. god. ostaju na snazi
nepromijenjene.

Članak 12.

Ove izmjena i dopune Kolektivnog ugovora stupaju
na snagu osmog dana nakon objave u »Narodnim novinama«.

            SINDIKAT TRGOVINE
HRVATSKE          HRVATSKA LUTRIJA
d.o.o.
            predsjednica                                                                                direktorica
            **Ana Knežević**, v.
r.                                                        **Vesna
Bakran**, v. r.

            REPUBLIČKI
SINDIKAT

            RADNIKA
HRVATSKE

            Predsjednik
            **Jadranko Vehar**, v. r.

Ostalo, NN 28/2006-669